福爾摩師奶

《福爾摩師奶》，原名《危城First Lady》，係香港電視廣播有限公司拍攝製作以香港開埠初期為時代背景嘅懸疑查案電視劇，由陳松伶、黃智賢同陳煒領銜主演，並由徐榮、江嘉敏、陳瀅同余德丞聯合主演，監製方駿釗。

故仔背景係20世紀頭嘅香港油麻地，講位爵士夫人化身女偵探查案，而劇入面嘅連環兇殺案改編自英國出名懸案劏人殺手積克。

演員

主要角色
陳松伶 飾 祖迪費查
黃智賢 飾 關一夫
陳煒 飾 鮑妹娣
徐榮 飾 狄德英
江嘉敏 飾 丁曉堯
陳瀅 飾 魏素嘉
余德丞 飾 游池

次要角色
郭栢榮 飾 白威廉
杜大偉 飾 白羅拔
林韋辰 飾 喬百川
楊卓娜 飾 焦范南茜
鄭敬基 飾 熊財
陳嘉輝 飾 高明
莊思明 飾 白牡丹
布偉傑 飾 菲臘費查
吳瑞庭 飾 王烈

其他角色
盧宛茵 飾 徐帶金
邵卓堯 飾 馬友
徐玟晴 飾 林淑珍
陳榮峻 飾 張十三
譚永浩 飾 張仕文
冼灝英 飾 李鐵
吳珮如 飾 李莎
張漢斌 飾 何有力
黃穎君 飾 姚一心
曾健明 飾 蘇發
區靄玲 飾 鄧芳
易智遠 飾 滕刁
戴耀明 飾 朱育
楊證樺 飾 趙風
程可為 飾 谷琪
王綺琴 飾 丁月
曾琬莎 飾 許安娜
莫偉文 飾 驗屍官
張詩欣 飾 芊芊
葉蒨文 飾 影嵐
尹詩沛 飾 春梅
吳嘉儀 飾 楚君

歷史考證
劇中嘅情節包括：
劏人殺手積克喺1888年犯案，劇集提及犯案係喺約莫20年前；
出現吳松街嘅原名堅尼地街，呢條街喺1887年起好，並喺1909年改用而家個名；
出現「巡警道」嘅職銜，呢個職銜喺1909年到1916年期間用；
因此，可推算劇中時代係1909年。
但下面嘅歷史事件都唔符合當時嘅時代：
劇中嘅「油麻地」正爭取電力供應，但現實中嘅油麻地喺1903年已由中華電力提供電力供應。
劇中出現「華民政務司」嘅職銜，喺1913年先至開始用。之前嘅職銜叫「撫華道」，由「總登記官」兼任。
劇中嘅華人角色喬百川喺第20集做咗候任華民政務司，但戰前香港政府嘅高級官員都係由英國人擔任，唔可能委任華人。而呢個職位嘅頭一位華人係1977年上任嘅李福逑。
配合劇情需要，劇中嘅「華民政務司」、「巡警道」同「輔政司」分別由虛構人物菲臘費查、白威廉同莊遜波特擔任。現實中當時嘅「總登記官兼撫華道」、「巡警道」同「輔政司」分別由蒲魯賢、畢利同梅含理擔任。

福爾摩師奶 - tvb.com

2019年無綫電視劇集